stanford-oval/wikipedia huggingface dataset:
נאוסטיגמין
שימושים רפואיים

התרופה משמשת לשיפור הטונוס השרירי בחולים עם מיאסטניה גראביס. כמו כן היא נמצאת לעיתים בשימוש בסוף ניתוח כדי להפוך את האפקט של מרפי שרירים נון-דיפולרים כמו רוקורוניום ווקורוניום. אינדיקציה אחרת לתרופה הוא ניהול שמרני של תסמונת אוגילבי, בה קיימת התרחבות של המעי הגס יחד עם סימנים ותסמינים של חסימת מעיים ללא סיבה מכנית לחסימה עצמה. דווח על מחקרים עם תוצאות מבטיחות על שימוש בתרופה זו לעיכוב השפעת הארס בנשיכת נחש.
תופעות לוואי

התרופה יכולה לגרום לתופעות לוואי שונות הקשורות להפעלת המערכת הפרא-סימפטטית. הנפוצות הן כאבי ראש, ראייה מטושטשת, נמנום, שלשולים, קשיי דיבור, השתנה מרובה, הזעה מוגברת, כאב במפרקים, עוויתות שרירים וחולשה. התרופה יכולה לגרום לתגובות אלרגיות שונות. כמו כן, התרופה עלולה לגרום להאטת קצב הלב (ברדיקרדיה). מסיבה זאת בדרך כלל היא ניתנת יחד עם תרופה פרסימפטוליטית כמו אטרופין או גליקופירולט.
הערות שוליים

↑  Franklin, Deborah, "Potential Treatment For Snakebites Leads To A Paralyzing Test", NPR.org, July 31, 2013.
↑  "Universal antidote for snakebite: Experimental trial represents promising step", California Academy of Science] via Science Daily, May 28, 2014.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מרקזפנדי דניזלי

| --- | --- |
 תאריך ייסוד:  2017 
 מדינה:  טורקיה 
 אולם ביתי:  Pamukkale University Arena (5,000 מושבים)
 מיקום:  דניזלי
 ליגה:  ליגת העל הטורקית בכדורסל 
 מאמן:  טורקיה זאפר אקטאש
 צבעי תלבושת:  כחול וירוק
 www.mbb.org.tr
 
עירוני מרקזפנדי דניזלי באסקט (בטורקית: Merkezefendi Belediyesi Denizli Basket) היא קבוצת כדורסל טורקית מדניזלי המשחקת בליגת העל הטורקית בכדורסל.
היסטוריה

הקבוצה נוסדה ב-2017 בשם יוקסקצ'יטה קולג'י והחלה את דרכה בליגה השלישית (TB2L). לקראת עונת 2018/19 שינתה הקבוצה את שמה למרקזפנדי דניזלי, והיא השלימה עונה סדירה ללא הפסד ב-20 משחקים. בפלייאוף ניצחה הקבוצה את בייליקדוז 2–0, את בולוספור 3–0 ואת ארזורום 3–1, הפסדה היחיד בעונה. בגמר, שנערך ב-13 במאי 2019 בהיכל סינאן ארדם, גברה מרקזפנדי 77–70 על פטהייה בלדייספור, זכתה באליפות ועלתה לליגה הטורקית השנייה בכדורסל (TBL).
עונת 2019/20 הופסקה בעקבות מגפת הקורונה בטורקיה כשמרקזפנדי הייתה במקום השלישי, ובעונה הבאה סיימה הקבוצה במקום הראשון עם מאזן 22–8 ועלתה לליגת העל הטורקית בכדורסל (BSL).
בשתי העונות הראשונות שלה ב-BSL סיימה הקבוצה בתחתית הטבלה, אך הצליחה להימנע מירידה כשסיימה במקומות ה-14 וה-13, בהתאמה, מעט לפני המקום ה-15 שמוביל ל-TBL.
שחקנים

ארצות הברית ישראל מקס היידגר
ארצות הברית נייט ססטינה
יוון ניקוס רוגקאבופולוס
ארצות הברית ג'הייבה פלויד
עונה אחר עונה

| עונה | רמה | ליגה | מקום | מאזן | גביע |
| --- | --- | --- | --- | --- | --- |
| 2017/18 | 3 | T2BL | 7 | 13–13 |  |
| 2018/19 | 3 | T2BL | 1 | 29–1 |  |
| 2019/20 | 2 | TBL | 3 | 17–7 |  |
| 2020/21 | 2 | TBL | 1 | 22–8 |  |
| 2021/22 | 1 | BSL | 14 | 8–22 |  |
| 2022/23 | 1 | BSL | 13 | 11–19 |  |
הערות שוליים

↑  "Merkezefendi Belediyesi Denizli Basket, TB2L'de şampiyon oldu!". הורייט (בטורקית). 14 במאי 2019. נבדק ב-2024-01-22. {{cite web}}:  (עזרה)
↑  נועה פופלינגר, ‏מקס היידגר חתם במרקזפנדי מהליגה הטורקית, באתר ערוץ הספורט, 1 באוגוסט 2022
↑  העונה הופסקה בעקבות מגפת הקורונה בטורקיה
מקום לאמנות

| --- | --- |
אין תמונה חופשית
 מידע כללי
 סוג:  גלריית אמנות, עמותה 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–2014
 תאריך פתיחה רשמי:  2014 
 קואורדינטות:  32°03′03″N 34°46′21″E﻿ / ﻿32.050799819576°N 34.772532852379°E﻿ / 32.050799819576; 34.772532852379
 www.artspacetlv.org
  (למפת גוש דן מוגדלת) מקום לאמנות(למפת גוש דן רגילה) מקום לאמנות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקום לאמנות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקום לאמנות
 
מקום לאמנות בקרית המלאכה היא עמותה המפעילה גלריה לאמנות בקריית המלאכה בדרום תל אביב. המקום נוסד בשנת 2014 על ידי קבוצה של אמנים ויוצרים ופעילותו משקפת תפיסה אמנותית פלורליסטית. עמותת מקום לאמנות נתמכת על ידי אמנים, מרביתם פעילים בקרית המלאכה, משרד התרבות ועיריית תל אביב.
פעילות

העמותה פועלת להנגשת האמנות לציבור, והפעילויות שמתבצעות במקום מוצעות במחירים נוחים ונגישים.
בגלריה נערכות תערוכות על פי תוכנית אוצרותית שנתית, חלקן ביוזמת צוות המקום, וחלקן בעקבות הצעות שמגיעות למרכז.
התערוכות משלבות בין אמנים ואוצרים מוכרים לבין אמנים ואוצרים בתחילת דרכם המקצועית, כאשר השיקולים בבחירת התערוכות אינם מסחריים.
המקום מאפשר נגישות גבוהה לאמנים, לגלריות ולקהל המקצועי באמצעות עבודות לדוגמה, מפות וריכוז אינפורמציה.
במקום קיים גם מרכז מבקרים המציע סיורי אמנות בקרית המלאכה ומרכז מידע לגבי התערוכות המוצגות בגלריות בקרית המלאכה.
צוות הגלריה כולל את אורית טוכמן דואר - יו"ר ומנהלת העמותה, ויאיר ברק - מנהל אמנותי ואוצר ראשי.
עבודות שהוצגו בגלריה

"קו רץ" , נגה יודקוביק-עציוני
"לוטוס", דימוי מתוך ספר האמנית "כריסטינה" שהושק בתערוכה "כריסטינה", אליסיה שחף
הערות שוליים

1 2  אודות, באתר מקום לאמנות
↑  שלומית אורן, מקום לאמנות - שקיעה, באתר so-art, ‏2019-07-16
↑  גלריה - מקום לאמנות, באתר ארטביט
↑  סיורים במקום לאמנות, באתר מקום לאמנות
מעמד הר הזיתים

מעמד הר הזיתים הוא מעמד טקסי שקיים בהושענא רבה המרכז היהודי שישב בארץ ישראל בתקופה המוסלמית המוקדמת, החל מהמאה ה-7 ועד שנות ה-70 של המאה ה-11.
כללי

הטקס התקיים אחת לשנה, בהושענא רבה - היום האחרון של חול המועד סוכות בירושלים. בטקס השתתפו עולים לרגל מהארץ ומחוצה לה שכללו כהנים, ראש הישיבה הארץ ישראלית ופמלייתו, אורחים שונים וכן מפגינים.
מטרת הטקס הייתה לבסס את חשיבותו של המרכז היהודי הרבני הארץ-ישראלי והוא היווה מעין מפגן כוח של היהדות הרבנית המקומית. טקס זה מזכיר בחגיגיותו את הטקס המקביל שהתקיים במרכז היהודי בבבל (החזק יותר) למינוי ראש הגולה. בשני המקרים, נועד הטקס לבסס את ההנהגה המקומית, אך שלא כמו בטקס הבבלי, שם שררתו הייתה מוגבלת לתחומיה של יהדות המזרח בלבד (בבל, פרס, תימן), הטקס הארץ-ישראלי נועד לבסס את מעמדו במעגלים מתרחבים: ירושלים - ארץ ישראל - הרשות הארץ-ישראלית - העולם היהודי כולו.
מהלך הטקס > הקפות הר הבית

הטקס התחיל בשבע הקפות סמליות של שערי הר הבית כביטוי לכיסופי היהודים לשוב ולבנות את בית המקדש שעמד במקום. לאחר סיום ההקפות, התכנס כל ההמון ברחבה שמדרום להר-הבית ומשם החלה התהלוכה, בהובלת ראשי הישיבה, לנוע לכיוון הר הזיתים תוך כדי אמירת מזמורי תהילים ופיוטים שחוברו במיוחד עבור המעמד.
בין מלווי התהלוכה היו גם מאבטחים שנשכרו במיוחד כדי להגן על המשתתפים מפני ידויי אבנים מצד נוכרים ומפגינים יהודים קראים.
מהלך הטקס > כיסא החזנים

הצועדים הגיעו להר הזיתים והתכנסו בראשו סביב אבן גדולה שכונתה כסא החזנים. על פי המסורת, השכינה, שנסתלקה מירושלים להר הזיתים עם חורבן בית שני ושרתה שם שלוש שנים וחצי, שרתה על אבן זו. אבן זו הפכה לסמל להמשכיות קדושת המקום ולרציפות היישוב היהודי בארץ-ישראל.
בנקודה זו התקיימה סעודה מפוארת והחל הטקס עצמו בניצוחו של ראש הישיבה. לאחר שדרש, החל ראש הישיבה באמירת ברכות למשתתפים ולכל בית ישראל בקהילות השונות. כמו כן, בשלב זה הוכרז על מינויים שונים בישיבה וקידומם של תלמידים ב"נתיבה" - מסלול הקידום הישיבתי וכן הוענקו תוארי כבוד לתורמים הגדולים. לאחר מכן, נפרש אריג מיוחד על גבי האבן, עליו הונחו תרומות נוספות.
מהלך הטקס > קביעת לוח השנה והמועדים

הישיבה הארץ-ישראלית שמרה על סמכותה הסמלית והבלעדית להכריז על סדרי לוח השנה - עיבור שנים וחודשים. במהלך הטקס, נקבע הלוח לשנה הקרובה והוכרזו זמני המועדים. גם חלק זה של הטקס נועד לקבוע את מרכזיותה של הנהגת הישיבה וסמכותה, כיורשתה של הסנהדרין שישבה בלשכת הגזית ומשם הייתה אחראית בלעדית ומוסמכת לקביעת לוח השנה.
מהלך הטקס > הכרזת חרמות פומביים

לקראת סיום הטקס הוכרז חרם על קראים, מתאסלמים ויהודים נוספים שסטו מהדרך הרבנית המקובלת על מארגני הטקס. בספר הקבלה, הראב"ד (חכם רבני ומתנגד לקראים שחי בספרד לאחר שהטקס כבר הפסיק להיות נהוג) מספר על מעמד זה בלשון ציורית: "הרבנין היו מוציאים ספר תורה ומחרימין שמות המינים בפניהם והם שותקים כמו כלבים אילמים". המעמד היה ניסיון לביסוס ולחיזוק סמכותה של היהדות הרבנית אל מול היהדות הקראית. אולם נראה שבסופו של דבר, עקב מעמדם הבכיר יותר של הקראים בירושלים, לא הצליחו הרבניים לקיים טקס זה בכל שנה כרצונם מאחר שהקראים הצליחו לערב את השלטונות לטובתם ולמנוע נוהג זה.
תולדות המעמד

ראיות קדומות על קיומה של עלייה לרגל ממוסדת להר הזיתים נמצאות בפיוטים של רבי פינחס ברבי יעקב הכהן, בן המאה ה-8. אולם, תיעוד מפורש של הההתכנסות הטקסית בהר הזיתים בהושענא רבה נזכר לראשונה בכתבי הפולמוס של רב סעדיה גאון ואהרן בן מאיר בעת פולמוס לוח השנה בראשית המאה ה-10. אז הוזכר בפירוש הנוהג להכריז על קביעות השנה הקרובה בהושענא רבה במעמד בהר הזיתים. מסורות שונות על המעמד, ועל השתתפותו של רב האי גאון בו, התגלגלו לאשכנז ונזכרות בספר חסידים.
לקריאה נוספת

חיים זאב הירשברג, "ענייני הר הזיתים בתקופת הגאונים", ידיעות החברה העברית לחקירת ארץ ישראל ועתיקותיה יג (תש"ז), עמ' 156–164.
ישראל רוזנסון, "'בעלות עם לחוג בשילוש פעמים': על עלייה לרגל להר הזיתים בפיוט הארץ-ישראלי הקדום", סיני קיז (תשנ"ו) עמ' קעו–קפה (להורדה).
הערות שוליים

↑  איכה רבה, פתיחתא כה
↑  יד יצחק בן צבי והאוניברסיטה העברית, ספר ירושלים: התקופה המוסלמית הקדומה, 1987, עמוד 147-148
↑  משה גיל, ארץ ישראל בתקופה המוסלמית הראשונה, תל אביב: אוניברסיטת תל אביב ומשרד הביטחון, תשמ"ג, עמ' 459
↑  שולמית אליצור, פיוטי רבי פינחס הכהן, ירושלים תשס"ד, עמ' 223–224.
משוגעים מאהבה

| --- | --- |

 בימוי:  פיטר נס
 הופק בידי:  דני דימבורט   מנפרד די. הייד
 תסריט:  רונאלד באס
 עריכה:  ליסה זינו צ'ורינג   מיקלוס רייט
 שחקנים ראשיים:  ג'וש הארטנט   ראדה מיטשל
 מוזיקה:  דברה לורי
 צילום:  סווין קרויל
 מדינה:  ארצות הברית
 חברת הפקה:  Nu Image
 חברה מפיצה:  Millennium Films
 שיטת הפצה:  וידאו על פי דרישה 
 הקרנת בכורה:  10 בספטמבר 2005 (ברזיל)   14 באפריל 2006 (ארצות הברית)
 משך הקרנה:  92 דקות
 שפת הסרט:  אנגלית
 סוגה:  סרט דרמה, קומדיה רומנטית 
 תקציב:  12 מיליון דולר
 הכנסות:  84,447 דולר
 הכנסות באתר מוג'ו:   mozartandthewhale
 דף הסרט ב־IMDb
 
משוגעים מאהבה (באנגלית: Mozart and the Whale) הוא דרמה-קומית רומנטית משנת 2005, 
בכיכובם של ג'וש הארטנט וראדה מיטשל, ובבימויו של פטר נס המגולל את סיפור אהבתם של שני אנשים עם תסמונת אספרגר. התסריט נכתב על ידי רונאלד בס, שכתב גם את התסריט לסרט איש הגשם.
עלילה

דונלד הוא נהג מונית מדוכדך עם אהבה לציפורים וכישרון במספרים. הוא בעל תסמונת אספרגר, אוטיזם בתפקוד גבוה - המקשה עליו להתמודד עם שינויים ולכן הוא אוהב שגרה. הוא מפעיל ומנהל קבוצת תמיכה לאנשים על הספקטרום האוטיסטי, עם תפקוד נוירולוגי נמוך משלו. חייו משתנים כאשר איזבל היפהפייה, המתוסבכת והאימפולסיבית מצטרפת לקבוצת התמיכה שהוא מנהל. הסרט הוא סיפור בדיוני, שעושה שימוש בדמויות המבוססות במידה מסוימת על מערכת היחסים האמיתית של ג'רי ניופורט, אקטיביסט למען אנשים על הקשת האוטיסטית, ומרי מיינל, רעייתו.
שחקנים

ג'וש הארטנט – דונלד מורטון
שאריף שאווקת – משחק את דונלד בצעירותו
ראדה מיטשל – איזבל סורנסון
מרסדי סמית – משחקת את איזבל בצעירותה
ראסטי שווימר – גרייס
אריקה לירסן – ברונווין
גארי קול – וואלס
אלן אוונגליסטה – סקיטס
נייט מוני -רוג'ר
שילה קלי – ג'ניס
ג'ון קרול לינץ' – גרגורי
הערות שוליים

↑  תקציר הסרט באתר "סרט"
מרקטה וונדרואושובה

| 0 | 1 | 2 |
| --- | --- | --- |

|  לידה |  28 ביוני 1999 (בת 25) סוקולוב, צ'כיה  |  |
|  מדינה |  צ'כיה צ'כיה |  |
|  בן או בת זוג |  Štěpán Šimek (16 ביולי 2022–2024)  |  |
|  גובה |  1.73 מטר |  |
|  יד חובטת |  שמאליות  |  |
|  סה"כ פרסים שצברה |  10,438,436 דולר אמריקאי  |  |
|  יחידים |  יחידים |  |
|  מאזן קריירה |  242–102 (70.3%) |  |
|  דירוג שיא |  10 (17 ביולי 2023) |  |
|  זכיות בטורנירים |  9 (2 WTA ו-7 ITF) |  |
|  זוגות |  זוגות |  |
|  מאזן קריירה |  85–42  |  |
|  שיאי גראנד סלאם |  שיאי גראנד סלאם |  |
|  זכיות 1 |  זכיות 1 |  |
|  אליפות אוסטרליה הפתוחה |  סיבוב רביעי (2021) |  |
|  אליפות צרפת הפתוחה |  גמר (2019) |  |
|  וימבלדון |  זכייה (2023) |  |
|  אליפות ארצות הברית הפתוחה |  סיבוב רביעי (2018) |  |
|  תאריך עדכון 15 ביולי 2023 |  תאריך עדכון 15 ביולי 2023 |  |
מתחרה עבור צ'כיה צ'כיה
טניס
המשחקים האולימפיים
| כסף | טוקיו 2020 |  יחידות |
|   |   |  |
מרקטה וונדרואושובה (בצ'כית: Markéta Vondroušová, נולדה ב-28 ביוני 1999) היא טניסאית מקצוענית צ'כית. מדורגת במקום 10 בעולם (17 ביולי 2023) בדירוג ה-WTA, שהוא דירוג השיא שלה.
הישגי השיא שלה הם זכייתה בטורניר הגראנד סלאם ביחידות באליפות וימבלדון 2023, וזכייתה במדליית כסף אולימפית ביחידות באולימפיאדת טוקיו (2020).
ביוגרפיה

וונדרואושובה נולדה וגדלה בסוקולוב, עיירה קטנה בצ'כיה ליד הגבול עם גרמניה. היא בת למשפחה של ספורטאים, אימה, אינדרישקה אנדרובה, הייתה שחקנית כדורעף בקבוצת סלביה פראג מהליגה הראשונה, וסבא שלה מצד אימה, פרנטישק פרק, היה אלוף צ'כוסלובקיה בקרב חמש (1935). הוריה התגרשו כשהייתה בת 3, אך היו לצידה ותמכו בה בהתפתחותה כספורטאית. היא החלה לשחק טניס בגיל 4, ועסקה בענפי ספורט רבים, סקי, טניס שולחן וכדורגל והצטיינה בכולם, עד שבחרה להתמקצע בטניס. בשנת 2015 עברה להתאמן בפראג ודורגה במקום הראשון בעולם לנערות.
ביוגרפיה > 2019

באליפות אוסטרליה הפתוחה שנערכה בינואר 2019 הגיעה לחצי הגמר בזוגות נשים ביחד עם ברבורה סטריצובה מצ'כיה, והשתיים הפסידו לזוכות בטורניר, סמנתה סטוסור מאוסטרליה וג'אנג שואי מהרפובליקה העממית של סין ב-3 מערכות (5−7, 4–6, 5−7).
באליפות צרפת הפתוחה שנערכה ביוני 2019 הגיעה לגמר שבו הפסידה לאשלי ברטי מאוסטרליה (דורגה במקום 8) בשתי מערכות (6−1, 6−3). בשלב חצי הגמר ניצחה את ג'והנה קונטה מהממלכה המאוחדת (דורגה במקום 26) בשתי מערכות (5−7, 6−7(2−7))
ביוגרפיה > 2021 > מדליית כסף אולימפית

באולימפיאדת טוקיו זכתה במדליית כסף לאחר שהפסידה במשחק הגמר לבלינדה בנצ'יץ' משווייץ (דורגה במקום 9) ב-3 מערכות (5–7, 6–2, 3–6). בסיבוב הראשון היא ניצחה את קיקי ברטנס מהולנד (דורגה במקום 16) ב-3 מערכות (6–4, 3–6, 6–4), בסיבוב השני היא ניצחה את נאומי אוסקה מיפן (דורגה במקום 2) בשתי מערכות (6–1, 6–4), בשלב רבע הגמר היא ניצחה את פאולה בדוסה מספרד לאחר שפרשה מהמשחק בסיום המערכה הראשונה (6–3, 0–0) ובשלב חצי הגמר היא ניצחה את אלינה סביטולינה מאוקראינה (דורגה במקום 4) בשתי מערכות (6–3, 6–1).
ביוגרפיה > 2023 > גראנד סלאם ראשון

באליפות וימבלדון שנערכה ביולי זכתה בתואר ליחידות לאחר שניצחה בגמר את אונס ג'אבור מתוניסיה (דורגה במקום 6) בשתי מערכות (6–4, 6–4), ובכך הייתה לשחקנית הבלתי מדורגת הראשונה שזוכה בטורניר זה. בשלב רבע הגמר ניצחה את ג'סיקה פגולה מארצות הברית (דורגה במקום 4) ב-3 מערכות (6–4, 2–6, 6–4) ובשלב חצי הגמר ניצחה את אלינה סביטולינה בשתי מערכות (6–3, 6–3).
משוגע עלייך

"משוגע עלייך" הוא אלבום האולפן השישי של הזמר הישראלי קובי פרץ. את האלבום הוציאה לאור בשנת 2004 חברת התקליטים הליקון. הוא כולל גרסת כיסוי ל"שרית הספרית" של להקת הנח"ל ואת "אני אוהב אותך", שהפך ללהיט במצעדי הפזמונים השבועיים של ישראל. ב-29 בפברואר 2004 נכנס השיר לראשונה למצעד הסינגלים של רשת ג' במקום ה-14. ב-2 במאי עלה למקום השני, וב-13 ביוני יצא מהמצעד לאחר 12 שבועות רצופים. הוא אף דורג במצעד הסינגלים השנתי של רשת ג' במקום ה-27.
רשימת רצועות

| מס' | שם | משך |
| --- | --- | --- |
| 1. | אני אוהב אותך  | 4:40 |
| 2. | אהבה על רגל אחת  | 3:28 |
| 3. | משוגע עלייך  | 3:39 |
| 4. | מתנה משמים  | 3:04 |
| 5. | קצה הגבול  | 3:51 |
| 6. | צפצפי  | 3:59 |
| 7. | אוהד שרוף  | 4:05 |
| 8. | מים רבים  | 3:32 |
| 9. | למה  | 3:12 |
| 10. | אני ואת  | 3:47 |
| 11. | שרית הספרית  | 3:57 |
| משך כולל: | משך כולל: | 41:21 |
משתתפים באלבום

הפקה: אבי גואטה הפקות בע"מ
הפקה מוזיקלית ועיבודים: שי ראובני
קלידים: שי ראובני, עמית הראל
תופים: אשר פדי
בס גיטרה: אבי יפרח
גיטרות: אבי סינגולדה
גיטרה סולו: יהודה קיסר
אקורדיון: בוריס אלייב
דרבוקה: רוני דדון
כלי הקשה: אורן בלבן, יהודה תמיר
כינור: ילמז טשצישמה
בגלמה וגיטרה: אריק כהן
כלי נשפה: אמיר גבירצמן
קולות רקע: יהודה תמיר, מאיה אברהם
מיקסים: יהודה תמיר
הערות שוליים

↑  המצעד השבועי של רשת ג' מתאריך 29 בפברואר 2004, פזמונט
↑  המצעד השבועי של רשת ג' מתאריך 2 במאי 2004, פזמונט
↑  המצעד השבועי של רשת ג' מתאריך 13 ביוני 2004, פזמונט
↑  המצעד השנתי תשס"ד (2004), פזמונט
| קובי פרץ |
| --- | --- |
אלבומי אולפן: טעות של החיים • את כמו אש • בורא עולם • חי איך שבא לי • בלבלי אותו • משוגע עלייך • כל מה שיש בי • כמה אהבה • כתוב בשמיים • סה לה וי
אלבומי אוסף: חץ האהבה • המיטב
אלבומי הופעה: כמה אהבה בקיסריה • היכל נוקיה Live!
סינגלים: "בלבלי אותו" • "כמה אהבה" • "האחת של חיי" • "יחד" • "אולי" • "Je t'aime, I Love You Baby"
משובע

מְשֻׁבָּע (הֶפְּטָגוֹן) הוא מצולע בעל שבע צלעות.
סכום הזוויות במשובע הוא 900 מעלות. מספר האלכסונים בו הוא 14.
ביחס למשושה ולמתומן, השימוש ההנדסי-טכנולוגי במשובע הוא די נדיר.
משובע משוכלל

משובע משוכלל הוא משובע שכל צלעותיו שוות, וכל זוויות שוות, ועל כן כל אחת מהן שווה בערך 128.5714286 מעלות (5π/7 רדיאנים). משובע כזה הוא קמור. אם צלעו היא a, אז שטחו הוא  A={\frac {7}{4}}a^{2}\cot {\frac {\pi }{7}}\simeq 3.633912444a^{2}
משובע משוכלל > בנייה

משובע משוכלל לא ניתן לבנות עם סרגל ומחוגה (זו אחת מהבעיות הגאומטריות של ימי קדם), אך ניתן לבנות בעזרת סרגל מסומן או בעזרת מד זווית. הסיבה שלא ניתן לבנות אותו היא ש- 2\cos {2\pi  \over 7} הוא שורש של הפולינום הלא פריק  \ x^{3}+x^{2}-2x-1, שהוא ממעלה שלישית, ולכן אינו שייך לשדה המספרים הניתנים לבנייה.
משובע משוכלל > עצמים משובעים מלאכותיים וטבעיים

ביחס למשושה ולמתומן, השימוש ההנדסי-טכנולוגי-עיצובי במשובע הוא די נדיר, והוא נדיר גם בטבע.
קופסת תרופות לשבעת ימי השבוע. החלק הפנימי שלה משובע (החיצוני עגול).
סמל של יחידה צבאית אמריקנית.
מאפה משובע.
מטבע משובע.
משובע משוכלל
בניית קירוב לזווית של שביעית המעגל, שמאפשרת לבנות משובע הדומה מאוד למשובע משוכלל
נופר סקורקה

נופר סקורקה (נולדה ב־6 בפברואר 1989) היא כדורגלנית עבר ישראלית, אשר שיחקה בליגת העל בכדורגל נשים. כיום היא עוזרת שופט כדורגל בינלאומית המשמשת כעוזרת שופט בליגה הלאומית וכן בליגת העל לנשים.
קריירה כשחקנית

סקורקה נולדה בראשון לציון וגדלה באזור במשפחה אוהבת כדורגל וכך נחשפה למשחק בגיל צעיר. כנערה הצטרפה להפועל עירוני ראשון לציון ששיחקה בתקופה זו בליגת הנשים הבכירה. בסוף עונת 2010/2011 סיימה הקבוצה אחרונה, ירדה ליגה והתפרקה וסקורקה עברה למ.כ. רמת השרון ששיחקה בליגת הנשים השנייה, הייתה שחקנית סגל משמעותית ועזרה לקבוצה לעלות בתום העונה לליגת הנשים הראשונה. שיחקה בקבוצה עוד שתי עונות ועברה לשתי עונות נוספות במכבי חולון ששיחקה אף היא בליגה הראשונה.
קריירה כעוזרת שופט

עקב פציעות חוזרות, נאלצה להפסיק להיות שחקנית פעילה אך החליטה להישאר בתחום ועברה קורס שופטי כדורגל. בשנת 2016 הצטרפה לאיגוד השופטים ובשנת 2019 קיבלה את התג הבינלאומי מפיפ"א.
נכון ל־2020 משמשת כעוזרת שופט בקביעות בליגה הלאומית וכן בליגת העל לנשים.
עובדת כבודקת תוכנה בחברת סמסונג ישראל.
נבחרת סרביה בכדורסל עד גיל 20

| --- | --- |
סרביה
 מידע כללי
 כינוי:  Orlići (העיטים)
 התאחדות:  פדרציית הכדורסל הסרבית
 השתייכות:  פיב"א אירופה
 מאמן:  סרביה ולדימיר יובאנוביץ'
 
 אליפות אירופה בכדורסל עד גיל 20
 הופעות:  22 (הראשונה ב-1996)
 ההישג הטוב:   5: 1998, 2006, 2007, 2008, 2015    3: 1996, 2005, 2014
 
נבחרת סרביה בכדורסל עד גיל 20 (בסרבית: Кошаркашка репрезентација Србије до 20 година) מייצגת את סרביה בתחרויות כדורסל בינלאומיות עד גיל 20, בעיקר אליפות אירופה עד גיל 20.
הנבחרת התחרתה כרפובליקה הפדרלית של יוגוסלביה עד 2002, וכסרביה ומונטנגרו בין השנים 2004 ו-2006.
הנבחרת היא המצליחה ביותר בתולדות אליפויות אירופה לנבחרות עתודה, עם חמש זכיות (אחת כרפובליקה הפדרלית של יוגוסלביה, אחת כסרביה ומונטנגרו ושלוש כסרביה). הנבחרת זכתה גם בשלוש מדליות ארד.
עם מונטנגרו

| שנה> הרפובליקה הפדרלית של יוגוסלביה הרפובליקה הפדרלית של יוגוסלביה | מק'> הרפובליקה הפדרלית של יוגוסלביה הרפובליקה הפדרלית של יוגוסלביה | מש'> הרפובליקה הפדרלית של יוגוסלביה הרפובליקה הפדרלית של יוגוסלביה | נ'> הרפובליקה הפדרלית של יוגוסלביה הרפובליקה הפדרלית של יוגוסלביה | ה'> הרפובליקה הפדרלית של יוגוסלביה הרפובליקה הפדרלית של יוגוסלביה | מקור> הרפובליקה הפדרלית של יוגוסלביה הרפובליקה הפדרלית של יוגוסלביה |
| --- | --- | --- | --- | --- | --- |
| יוון 1992 | הושעתה | הושעתה | הושעתה | הושעתה |  |
| סלובניה 1994 | הושעתה | הושעתה | הושעתה | הושעתה |  |
| טורקיה 1996 |  | 7 | 5 | 2 |  |
| איטליה 1998 |  | 8 | 7 | 1 |  |
| מקדוניה 2000 | 5 | 8 | 6 | 2 |  |
| ליטא 2002 | 7 | 8 | 5 | 3 |  |
סרביה ומונטנגרו סרביה ומונטנגרו
| צ'כיה 2004 | 5 | 8 | 6 | 2 |  |
| רוסיה 2005 |  | 8 | 6 | 2 |  |
| טורקיה 2006 |  | 8 | 8 | 0 |  |
| סה"כ | 7/9 | 55 | 43 | 12 |  |
הערות שוליים

↑  "1992 European Championship for Men 22 and Under". פיב"א.
↑  "1994 European Championship for Men 22 and Under". פיב"א.
↑  "1996 European Championship for Men 22 and Under". פיב"א.
↑  "1998 European Championship for Men 22 and Under". פיב"א.
↑  "2000 European Championship for Young Men". פיב"א.
↑  "2002 European Championship for Young Men". פיב"א.
↑  "2004 European Championship for Men U20". פיב"א.
↑  "2005 U20 European Championship Men". פיב"א.
↑  "2006 U20 European Championship Men". פיב"א.
↑  "2007 U20 European Championship Men". פיב"א.
↑  "2008 U20 European Championship Men". פיב"א.
↑  "2009 U20 European Championship Men". פיב"א.
↑  "2010 U20 European Championship Men". פיב"א.
↑  "2011 U20 European Championship Men". פיב"א.
↑  "2012 U20 European Championship Men". פיב"א.
↑  "2013 U20 European Championship Men". פיב"א.
↑  "2014 U20 European Championship Men". פיב"א.
↑  "2015 U20 European Championship Men". פיב"א.
↑  "2016 FIBA U20 European Championship Men". פיב"א.
↑  "2017 FIBA U20 European Championship Men". פיב"א.
↑  Serbia at the FIBA U20 European Championship 2018, פיב"א
↑  Serbia at the FIBA U20 European Championship 2019, פיב"א
↑  Serbia at the FIBA U20 European Championship 2023, פיב"א
↑  Serbia at the FIBA U20 European Championship 2024, פיב"א
↑  "FIBA Europe Board cancels summer 2020 events, continues to support Youth Development Fund and agrees to prepare post-COVID-19 roadmap". פיב"א.
↑  "FIBA Europe Board approves alternative format for Youth Competitions, new dates for Small Countries Championships". פיב"א.
↑  Serbia at the FIBA U20 European Championship 2022, Division B, פיב"א
נבחרת סרי לנקה בכדורסל

| --- | --- |
סרי לנקה
 מידע כללי
 התאחדות:  התאחדות הכדורסל של סרי לנקה
 הצטרפות:  1959
 השתייכות:  פיב"א אסיה
 דירוג פיב"א (10 באוגוסט 2024):  137       ‎-7‏
  - ניקוד פיב"א:  56.0
 
 אליפות אסיה בכדורסל
 הופעות:  7 (הראשונה ב-1975)
 ההישג הטוב:  מקום 12 (1981)
 
נבחרת סרי לנקה בכדורסל היא נבחרת הכדורסל הלאומית של סרי לנקה. הדירוג הנוכחי של נבחרת סרי לנקה ברשימת הדירוג של פיב"א לנבחרות גברים, הוא המקום ה-137 בעולם, נכון ל-10 באוגוסט 2024, ירידה של 7 מקומות לעומת דירוג קודם.
נבחרת סרי לנקה היא מנבחרות הכדורסל החלשות באסיה. היא השתתפה שבע פעמים באליפות אסיה בכדורסל ובכולן סיימה במקום האחרון, כשהיא מפסידה בכל 46 המשחקים שקיימה.
נבחרת סרי לנקה מעולם לא העפילה למשחקים האולימפיים או לאליפות העולם בכדורסל.
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
הפיליפינים 1960: לא השתתפה
טאיוואן 1963: לא השתתפה
מלזיה 1965: לא השתתפה
קוריאה הדרומית 1967: לא השתתפה
תאילנד 1969: לא השתתפה
יפן 1971: לא השתתפה
הפיליפינים 1973: לא השתתפה
| תאילנד 1975 | מקום 13 | 9 | 0 | 9 |
| מלזיה 1977 | מקום 14 | 9 | 0 | 9 |
יפן 1979: לא השתתפה
| הודו 1981 | מקום 12 | 7 | 0 | 7 |
הונג קונג 1983: לא השתתפה
| מלזיה 1985 | מקום 15 | 5 | 0 | 5 |
תאילנד 1987: לא השתתפה
הרפובליקה העממית של סין 1989: לא השתתפה
| יפן 1991 | מקום 18 | 5 | 0 | 5 |
אינדונזיה 1993: לא השתתפה
| קוריאה הדרומית 1995 | מקום 19 | 6 | 0 | 6 |
ערב הסעודית 1997: לא השתתפה
יפן 1999: לא השתתפה
הרפובליקה העממית של סין 2001: לא השתתפה
הרפובליקה העממית של סין 2003: לא העפילה
קטר (מדינה) 2005: לא השתתפה
יפן 2007: לא העפילה
| הרפובליקה העממית של סין 2009 | מקום 16 | 5 | 0 | 5 |
הרפובליקה העממית של סין 2011: לא העפילה
הפיליפינים 2013: לא השתתפה
הרפובליקה העממית של סין 2015: לא העפילה
לבנון 2017: לא העפילה
אינדונזיה 2022: לא העפילה
ערב הסעודית 2025: פרשה
| סך הכל | 7 הופעות | 46 | 0 | 46 |
הערות שוליים

↑  דירוג לנבחרות לאומיות גברים באתר פיב"א
נופר צהוב

| נופר צהוב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים קדומים
סדרה:: נופראים
משפחה:: נופריים
סוג:: נופר
מין:: נופר צהוב
שם מדעי
 Nuphar luteum ‏סמית, 1809
נופר צהוב בשמורת נחל שניר
הנוּפָר הצהוב (שם מדעי: Nuphar luteum) הוא צמח מים רב-שנתי ממשפחת הנופריים. בארץ ישראל צומח במקווי מים בעמק החולה ובמקורות הירקון. בעבר היה נפוץ באגם החולה, בנחלי מישור החוף, בביצות ובשאר מקווי המים המתוקים. עקב ייבוש הביצות וזיהום מקורות המים אוכלוסיות הנופר נפגעו קשות, נוספה לכך גם פגיעתן של הנוטריות אשר התפשטו בישראל בעשרות השנים האחרונות ומכרסמות את צמחי המים ובכך מסכלות כל ניסיון להשבתו אל בתי הגידול מהם נכחד. המין מוגדר כצמח מוגן.
הנופר גדל לצד הנימפאה הלבנה והנימפאה התכולה. בעל עלים מעוגלים הצפים על המים או מזדקרים מעליהם. כשאר צמחי המים בישראל, הפריחה באביב ובקיץ. בישראל אפשר לראותו בעין תאו ובאתרים נוספים בעמק החולה, בבריכת הנופרים בפארק מקורות הירקון ובגן הבוטני של אוניברסיטת תל אביב.